[{"text_idx": "#000000", "text": "Jubileoj kaj memordatoj en novembro 2019"}, {"text_idx": "#000003", "text": "3. Antau\u0306 120 jaroj naskig\u0302is Ernfrid Malmgren (1899-1923-1970), sveda oficisto, instruisto kaj esperantisto; sekretario (1931-40) kaj prezidanto (1945-48) de SEF, fondinto (1929) kaj prezidanto (1929-39) de Esperanta Turista Asocio, estrarano de UEA/IEL (1934-56), vicprezidanto de IEL (1938-47) kaj la unua prezidanto de la reunuigita UEA (1947-56); kunau\u0306toro (kun H. Seppik) de la populara lernolibro Sistema kurso de Esperanto (1932); Honora Prezidanto de UEA (1962). \u2014 Legu pli en NDK, p. 190-191."}, {"text_idx": "#000004", "text": "5. Antau\u0306 110 jaroj naskig\u0302is Ivo Lapenna (1909-1928-1987), kroata kaj brita juristo kaj esperantisto, unu el la plej elstaraj organizantoj de la Esperanto-movado, kromnomata \u201ckonstruinto de la moderna UEA\u201d, g\u0302enerala sekretario (1955-64) kaj prezidanto (1964-74) de UEA, kunfondinto de ICNEM kaj ties sola prezidanto (1980-87), fondinto de la konceptoj \u201caktiva neu\u0306traleco\u201d kaj \u201chumaneca internaciismo\u201d, au\u0306toro de Retoriko (1950), Aktualaj problemoj de la nuntempa internacia vivo (1952), La internacia lingvo: Faktoj pri Esperanto (1954), Elektitaj paroladoj kaj prelegoj (1966), Esperanto en perspektivo (kun U. Lins kaj T. Carlevaro, 1974), Hamburgo en retrospektivo (1975), Juraj terminologiaj problemoj (1987), Kritikaj studoj defende de Esperanto (1987) k. a. \u2014 Legu pli en NDK, p. 168-171."}, {"text_idx": "#000006", "text": "6. Antau\u0306 60 jaroj naskig\u0302is Halina Gorecka (1959-1979- ), sovetunia kaj ruslanda komputistino, socia aktivulino kaj esperantistino. Sekretario de REA (1992-94), estrarano (1994-97) kaj vicprezidanto (1994-95) de REU, peranto kaj kongresa peranto de UEA por Ruslando (1995- ). Redakciano de la almanako Sezonoj (1984-89), redaktoro de Ekzakte (kelkfoje dum 1982-2001) kaj Ruslanda Esperantisto (1991-2001), redakciano de La Ondo de Esperanto (1991-2019), kunfondinto kaj kungvidanto de Radio Esperanto (2008- ), direktoro de Kolektiva Esperanta Biblioteko (1982-98), Urala Esperanta Arkivo (1992-98) kaj Urala Libro-Servo (1982-2001). Kune kun sia edzo A. Korj\u0302enkov eldonis 121 librojn en/pri Esperanto, kunau\u0306toro de Esperanto en Ruslando (2000) kaj Nia diligenta kolegaro (2018), au\u0306toro de pli ol mil artikoloj kaj recenzoj en/pri Esperanto; Lau\u0306reato de la Esperanto-Kulturpremio de Aalen kaj FAME (2010) kaj de OSIEK-premio (2019)."}, {"text_idx": "#000007", "text": "8. Antau\u0306 75 jaroj naskig\u0302is Istva\u0301n Nemere (1944-1962- ), hungara verkisto kaj esperantisto, au\u0306toro de c\u0302. 700 libroj en la suma eldonkvanto pli ol 12 milionoj da ekzempleroj, inter kiuj estas 19 romanoj kaj tri novelaroj verkitaj en Esperanto. Kunfondinto (1991) kaj prezidanto (1991-99, 2002-04) de Esperanta PEN-Centro. Kvar liaj libroj ricevis la premion \u201cLa Verko de la Jaro\u201d: La blinda birdo (1983), La monto (1985), La alta akvo (1986), Krias la silento (2002). \u2014 Legu pli en NDK, p. 213-214."}, {"text_idx": "#000008", "text": "16. Antau\u0306 130 jaroj naskig\u0302is Cecil \u201cTiny\u201d Goldsmith (1889-1907-1972), brita komercisto kaj esperantisto; ekde 1926 c\u0302efa Esperanto-agando en Britio kiel administranto/sekretario de BEA, sekretario de tri UKoj en Britio (1930, 1938, 1949), direktoro de UEA/IEL (1936-47), g\u0302enerala sekretario de UEA (1947-54), redaktoro de Esperanto Internacia (1940-1947). Kunfondinto (1928) de la eldonejo The Esperanto Publishing Company Ltd, kiu eldonis pli ol cent Esperanto-librojn; tradukinto de la romano Murdo en la orienta ekspreso de A. Christie (1937). \u2014 Legu pli en NDK, p. 105-106."}, {"text_idx": "#000009", "text": "19. Antau\u0306 160 jaroj naskig\u0302is Maurice Rollet de l\u2019Isle (1859-1903-1943), franca hidrografo, mararmeano (admiralo) kaj esperantisto; prezidanto de ISAE (1922-26), membro (1933-43) kaj prezidanto de la Akademio de Esperanto (1933-37), direktoro de la Akademia sekcio de kontrolo (1934-39), c\u0302eforganizanto de konferenco por uzado de Esperanto en sciencoj (Parizo, 1925); au\u0306toro de Provo de Marista Terminaro (1908), Konsilaro por la farado de la sciencaj kaj teknikaj vortoj (1911), Cours pratique d\u2019Espe\u0301ranto (1926), Scienca fundamenta Esperanta terminaro (1931) k. a.; honora prezidanto de SFPE (1923), honora membro de UEA (1934). \u2014 Legu pli en NDK, p. 241-243."}, {"text_idx": "#000015", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]